நல்ல மண்டையைப் பிளக்கும் கத்தரி வெயிலில் நகர்வலம் முடித்து வீட்டிற்குள் நுழைகிறீர்கள் என்றால், தலை 'விண் விண்' எனத் தெறிப்பதில் எந்த வியப்புமில்லை. ஏதோ வேலையின் துரத்தலில் ஒருவர் பசி நோக்காமல் கருமமே கண்ணாயிருந்தார் என்றால், திடீரென்று தலை பாரமாக அழுத்துவது போல் தோன்றுவது விநோதமில்லை. முதல் நாள் இரவு வழக்கம்போல் மின்வெட்டு, உறக்கமில்லாத இன்னோர் இரவு என்றால் மறுநாள் முழுக்க ஆளை உண்டு இல்லை என்று செய்துவிடுகிற தலைவலி ஏற்படுவது சட்டப்படி நியாயமில்லாமல் வேறென்ன?